
_START_ARTICLE_
Ellipsoide
_START_PARAGRAPH_
En ellipsoide er en lukket  flade i et 3-dimensionalt rum. Man kan tænke på den som en 3D analogi til ellipsen, på samme måde som kuglen er det for en cirkel.
_START_SECTION_
Benævnelser
_START_PARAGRAPH_
Matematisk litteratur bruger ofte 'ellipsoide' i stedet for 'tri-aksial ellipsoide'. _NEWLINE_Videnskabelig litteratur (især geodæsi) bruger ofte 'ellipsoide' i stedet for 'omdrejningsellipsoide' og benytter kun adjektivet 'tri-aksial' i det generelle tilfælde. _NEWLINE_Ældre litteratur bruger 'sfæroide' i stedet for  'omdrejningsellipsoide'._NEWLINE_Ethvert plant snit gennem ellipsoidens centrum giver en ellipse (og en cirkel, hvis snitplanet er vinkelret på en omdrejningsellipsoides symmetriakse).
_START_SECTION_
Ellipsoider i kartografi
_START_PARAGRAPH_
Indenfor kartografien benyttes oblate omdrejningsellipsoider, kaldet referenceellipsoider, til at koordinatsætte punkter på Jorden.